medieval-data/medieval-latin-ner-HOME-Alcar-sents huggingface dataset:
Has autem conventiones universas et singulas per juramentum suum corporaliter prestitum promisit dictus Johannes inviolabiliter se servare et quod per se vel per alium contra non veniet in futurum , obligavit etiam heredes suos ad conventiones hujusmodi firmiter observandas ; has autem conventiones laudavit , voluit et concessit spontanea , non coacta , Gertrudis nobilis mulier uxor dicti Johannis et liberi eorundem , promittentes bona fide se contra conventiones hujusmodi per se vel per alios in posterum non futuros .
Si vero , quod absit , contingerit dictum Johamnem , uxorem ejus et liberos , vel eorum successores , vel Quinciacenses , a dictis conventionibus resilire vel aliqua earumdem voluerunt dicti Johannes , uxor ejus et liberi et Quinciacenses quod nos possemus contradictores et rebelles compellere ad conventiones predictas penitus observandum .
Hec autem omnia et singula , prout sunt distincta superius et expressa , promisit dictus Johannes pro se et heredibus suis , et dicti Quinciacenses coram nobis bona fide servare integraliter et tenere nec contra predicta vel aliquod predictorum aliquo tempore per se vel per alium venire , ordinare aut facere , renuntiantes coram nobis ex certa scientia in hoc facti omni juris beneficio canonici et civilis , omnibus exceptionibus et maxime juri dicenti generalem renuntiationem non valere omnibus que aliis que de jure vel de facto ad veniendum contra predicta vel aliquod predictorum possent eidem Johanni vel successoribus suis vel Quinciacensibus suffragari .
Ego vero supradictus Hugo , dux Burgundie , ad peticionem et instantiam abbatis et conventus Quinciaci , pro se et pro conventu suo , et Johannis , armigeri , domini de Neellis , et uxoris ejus Gertrudis , que omnia supradicta voluit et laudavit , universas conventiones et singulas , superius nominatas et ab utraque parte propter pacis concordiam coram nobis concessas laudavi , volui , et in quantum juris habeo et possum , confirmavi .
Ego vero supradictus Johannes omnia et singula predicta que in presentibus litteris continentur vera esse confiteor et ea pro me et meis heredibus universis approbo et confirmo .
In cujus rei testimonium et munimen , et etiam ad requisitionem predicte Gertrudis , uxoris mee , promitto bona fide infra mensem post quam miles fuero , ad peticionem predictorum abbatis et conventus Quinciaci sigillum meum apponere presentibus in confirmationem et in testimonium veritatis .
Hugo , dux Burgundie , universis presentes litteras inspecturis , salutem .
Noveritis quod dominus Andreas de Neeles , Matherez et Huez , fratres , debent capere et habere terciam partem totius hereditatis domini Mathei de Astez defuncti , et in fortericiis et in omnibus rebus aliis , ubicumque sint , per judicium factum in curia nostra .
Actum anno Domini millesimo ducentesimo tricesimo quinto , in vigilia Sancti Andree mense novembri , datum apud Chalant .
Nos , frater Guillermus , magister hospitalis Sancti Antonii Viennensis , et fratres ac pauperes ibidem domino famulantes , universis Christi fidelibus ad quos presentes littere pervenerint , notum facimus quod cum inter dilectum in Christo fratrem nostrum Jacobum , preceptorem quondam hospitalis nostri de Astez et fratres ipsius hospitalis , ex parte una , et nobilem virum Johannem , armigerum , dominum de Neellis , super elemosinis domine Aiglentine , quondam domine de Neellis , et Huonis de Virgeyo , ex parte altera , questio diutius verteretur quarum elemosinarum ratione ipse Johamnes super terris de Neellis singulis annis tenebatur dicto hospitali de Astez in septem libris bonorum divionensium monete solvendis ; tandem per amicabiles compositores ita extitit ordinatum , pacificatum et compositum inter partes super hujusmodi questione quod predictus Johannes persolvet annuatim quatuor libras et dimidiam bonorum et legalium divionensium quoad vixerit domina Adelina , mater sua , que tenet quandam partem terre de Neellis occasione dotis ; qua defuncta , ipse Johannes vel quilibet successorum suorum aut quivis alius que dictam terram terram tenuerit , dicto hospitali persolvet septem libras bonorum divionensium annuatim .
In cujus rei testimonium , nos , dicti magister et fratres et pauperes presentes litteras sigillis nostris sigillatas tradidimus Johanni superius nominato .
Datum apud Astez die Lune post Letare Jherusalem , anno Domini mo cco sexagesimo primo .
Nos , frater Jacobus , abbas humilis beate Marie de Castellione super Sequanam , et nos frater Theobaldus , ejusdem loci prior , notum facimus universis presentibus et futuris quod in nostra constitutus presentia propter hoc specialiter Milo de Colonmiers spontaneus recognovit coram nobis se vendidisse et concessisse penitus et in perpetuum , laude et assensu Johannis et Dominici , liberorum ejusdem , Johanni de Neelles , armigero , et ejus heredibus , quendam suum campum qui dicitur « campus dominorum » , situm inter viam de Conchis et viam dictam de Ulmis , pro viginti libris monete Viennensis dicto Johamni a de qua pecunia plenarie satisfactum est supradicto Miloni in pecunia numerata ; promittentes dicti Milo , Johannes et Dominicus dictam venditionem dicto Johanni armigero heredibusque ejus adversus omnes impetentes in perpetuum legitime garantire , juramentis suis prestitis corporalibus , et quod ipsi per se vel per alios non venient contra dictam venditionem nec aliquid reclamabunt in futurum ; renuntiantes in hoc facto omni dolo et fraudi , et omni juris auxilio canonici et civilis quod posset eis competere vel prodesse contra tenorem presentium litterarum .
In cujus rei testimonium , ad requisitionem dictorum Milonis , Johannis et Dominici , presentibus litteris sigilla nostra duximus apponenda .
Nos , frater Jacobus , abbas humilis beate Marie de Castellione super Sequanam et nos , frater Theobadus ejusdem loci prior , notum facimus universis presentibus et futuris quod in nostra presentia constituti propter hoc specialiter Milo de Colonmiers dictus Rabouhans et Johannes et Dominicus , liberi ejusdem , spontanei recognoverunt coram nobis se concessisse , tradidisse et deliberasse , ratione et nomine legitime permutationis , Johanni de Neellis , armigero , et ejus heredibus , in perpetuum , domum suam sitam apud Colunmiers , cum camino sito retro dictam domum , et mansum situm circum et retro dictam domum , videlicet inter mansum defuncti Roolini et mansum Germani dicti lou Voisous .
In recompensatione cujus permutationis , dictus Johannes de Neelis in nostra similiter constitutus presentia , recognovit coram nobis se sponte concessisse , tradidisse et deliberasse supradictis Miloni , Johanni et Dominico , ejusque heredibus , in perpetuum , nomine permutationis similiter medietatem duarum domorum et medietatem mansi retro dictas domos siti , que domus fuerunt defuncti Huonis dicti lou Louat et situantur apud Colonmiers , inter domum videlicet Naaleti filii Leodegarii et domum Symonete defuncte ville ejusdem , cum quibus idem Johannes de Neelis tradidit et deliberavit ratione supradicta dictis Miloni , Johanni et Dominico viginti libras monete Viennensis in pecunia numerata ; promittentes tam dictus Johannes de Neellis quam dicti Milo , Johannes et Dominicus dictas permutationes in perpetuum inviolabiliter observare , et quod contra dictas permutationes per se vel per alios non venient in futurum , fide sua super hoc prestita corporali , renuntiantes in hoc facto omni juris auxilio canonici et civilis per quod possent in futurum contra predicta venire vel aliquod predictorum aliquatenus impugnare .
In quorum omnium testimonium , ad requisitionem dictorum Johannis de Neelles , armigeri , Milonis , Johannis et Dominici presentibus litteris sigilla nostra duximus apponenda .
Nos Guido , abbas Beate Marie de Castellione super Sequanam , et ego Clemens prior et capellanus beati Veroli de Castellione super Sequanam , notum facimus universis presentes litteras inspecturis quod Acelina , filia defuncti Pariseti de Bahalou , et Johamnes , maritus ejus , in nostra presentia constituti , recognoverunt se vendidisse domino Andree de Neelles , militi , quicquid habent vel debent vel possunt habere , jure hereditario in finagio de Bahelou , excepto usagio quod reclamant in nemore de Bahelou ; vendiderunt etiam quartam partem cujusdam Sehiz siti in nemore Ampilleii et quatuordecim libras quas habent in gageria super medietatem unius virgulti siti in villa de Bahelou , pro viginti et quinque libris divionensium monete quas jam receperunt in pecunia numerata ; propter quod dicta Acelina et dictus Johamnes , maritus ejus , tenentur dicto Andree militi et heredibus suis dictum hereditagium et dictam gageriam contra omnes fideliter garantire .
Ego Hulricus , curatus de Lisigniis , omnibus presentes litteras inspecturis salutem .
Noverit universitas vestra quod in mea presentia constituti Johannes dictus Faryne et Lambertus dictus Faryne recognoverunt se vendidisse omnem hereditatem quam habebant apud Bahelou domino Andree de Neelles .
Et hoc laudavit et concessit Maria , uxor dicti Lamberti , spontanea , non coacta .
Nos , Guido , humilis abbas ecclesie Beate Marie de Castellione super Sequanam , notum facimus universis presentes litteras inspecturis quod , in nostra constitute presentia , Enmeline , relicta Petri dicti Chasne , Androeta et Hauvyeta , filie ejusdem Enmeline , recognoverunt se vendidisse domino Andree de Neeles , militi , pro sex libris Divionensis monete , de quibus plenariam receperunt solutionem , quicquid predictus Petrus dictus Chasnes habebat in finagio de Bahelou in pratis , terris arabilibus et universis aliis rebus , et illam partem quam dictus Petrus habebat in saheyto de Ampilleyo in toto finagio de Ampilleyo , salvo tamen hoc quod dicte Enmelina , Androeta et Hauvyeta et earum heredes suum usagium debent in nemore de Ampilleyo perhempniter possidere .
Hanc autem vero venditionem predicte Enmelina , Androeta et Hauvyeta tenentur per fides suas supradicto Andree militi et heredibus suis in perpetuum contra omnes garantire .
Ego , Andreas , dominus Espissie , notum facio presentibus et futuris quod ego Andree , domino de Naeles , consanguineo et fideli meo , reddidi et reddo feodum suum de Charantois , pro se et pro suis heredibus in perpetuum ; et quittavi et quitto eidem consanguineo meo et heredibus suis totam crescentiam quam in dicto feodo facere tenebantur ; et omnes alias querelas usque ad istam diem habitas inter me et ipsum quitto similiter eidem consanguineo meo et heredibus suis in perpetuum , et eos de omnibus quitto penitus et absolvo ; tamen ipse Andreas de Naelles est homo meus legius , salva fidelitate domini . .
ducis Burgundie ; et sciendum est quod pro dictis quittationibus ego recepi a predicto Andrea de Neelles ducentas libras Pruviniensium in pecunia numerata et me teneo pro pagato .
Nos , frater Johannes , abbas Quinciaci , et nos , Jacobus , decanus Molismensis , notum facimus universis presentes litteras inspecturis quod , in presentia nostra constitutus Guillermus , domicellus de Neelles , non coactus sed spontaneus , recognovit se vendidisse et in perpetuum concessisse Andree , domicello de Neelles , nepoti suo , et heredibus suis , in perpetuum , omne jus et omnem rationem quod et quam habebat et habere poterat seu debebat in villa de Neelles et in finagio ejusdem ville , scilicet in hominibus , terris , nemoribus , dominio et justicia , et in omnibus aliis rebus , et similiter quicquid habebat et habere poterat seu debebat in villa de Colonmerio et in finagio ejusdem ville , tam mobilia quam inmobilia ; et similiter quicquid habebat apud Chapiagrimaul in quibuscumque bonis ; et de omnibus predictis se devestiens coram nobis et de omni jure quod in eis habebat ex quacumque ratione , tam ex caduco quam ex alia causa , predictum Andream pro se et pro suis heredibus in perpetuum investivit ; et hec omnia erant de feodo dicti Andree prout idem Guillermus recognovit coram nobis .
Precium autem hujus venditionis fuit ducente et sexaginta libre Divionensis monete , quam pecuniam idem Guillermus recognovit coram nobis se a dicto Andrea integraliter recepisse , abrenuntians omnino exceptioni non numerate et non recepte pecunie .
Quod ut ratum et stabile in perpetuum habeatur , ad petitionem dicti Guillermi nostra presentibus litteris apposuimus sigilla .
Nos frater Johamnes Nos , frater Johamnes abbas totusque conventus Quinciaci , notum facimus universis presentes litteras inspecturis quod cum contentio verteretur inter nos , ex una parte , et Johamnem armigerum , dominum de Neellis , ex altera , super hoc quod dictus Johamnes petebat pro se et heredibus suis justiciam magnam et parvam in grangia de Marsuil et in toto ejus grangie finagio ; item super eo quod dictus Johamnes denegabat nobis pasturam in tota terra sua ad usum omnium animalium dicte grangie nostre , et pastionem ad pascendam in omnibus nemoribus de Neellis , et usagium ad omnia necessaria nostra facienda in totis nemoribus supradictis ; item super eo quod dictus armiger denegabat solvere nobis novem sextarios avene annui redditus quos dicebamus nos debere percipere in costumis de Neellis de elemosina patris et predecessorum dicti Johamis .
duce Burgundie , bonis viris mediantibus , inter nos et ipsum Johamnem compositum est in hunc modum , videlicet quod nos recognoscimus dicto Johamni et suis heredibus bonam gardiam in grangia nostra et in toto finagio de Marsuil et justiciam magnam in finagio dicte grangie , quemadmodum inferius est expressum , ita tamen quod infra clausuram grangie justiciam magnam vel parvam non habebit ; si vero servientes jurati de Neellis qui capere possunt in dicto finagio de Marsuil et in nemoribus aliquod forefactum in dicto finagio de Marsuil absque societate et presentia servientium dicte grangie nostre acceperint , illud forefactum per juramentum suum adducent in dictam grangiam nostram de Marsuil nec alibi , et dampnum nostrum nobis facient restitui , et dictus Johamnes habebit medietatem emende et nos aliam medietatem ; nec nos , vel aliquis loco nostri , illam medietatem quam debent habere predicti servientes possumus alicui remittere , sed de nostra medietate nostram faciemus voluntatem ; si vero illi qui in dicto finagio forefecerint fuerint religiosi , nobiles vel clerici , vel in nostro servicio constituti , nos vel mandatum nostrum possumus unicuique semel in anno totam emendam remittere si nostre placuerit voluntati ; quam si in aperto remiserimus , non poterimus in occulto levare quin predicti servientes habeant suam partem ; si vero illi religiosi , nobiles vel clerici iterum in illo anno in forefacto capti fuerint , legi et ordinationi nostre et Johamnis et ejus heredum sicut alii subjacebunt ; si autem aliqui vel alique in dicto finagio a predicto Johamne vel ejus servientibus in furco , homicidio vel stupro capti fuerint , adducentur in dictam grangiam nostram de Marsuil , et si mandatum nostrum judicaverit quod morti debeant subjacere vel menbrum perdere , nudos , vacuos et judicatos deliberabit predicto Johamni vel mandato ejus ad justiciam faciendam ; verumptamen de judicio faciendo vel non faciendo , vero vel falso , ad dictum Johamnem nichil omnino pertinebit ; quicquid autem nostri servientes in dicto finagio in forefacto acceperint ad dictam grangiam nostram adducent si voluerint et de emenda levanda vel non levanda in nostra erit potestate quam si levaverimus tota erit nostra libera nec in ea dictus Johamnes vel ejus servientes poterunt aliquid reclamare ; si vero contingerit servientes dicti Johamnis cum servientibus nostris in grangia nostra de Marsuil commorantibus quemquam in aliquo forefacto simul accipere non possumus ab illo forefacto emendam levare quin illa emenda inter nos et predictum Johamnem per medium dividatur .
Item voluit et concessit predictus Johamnes quod nos habeamus pasturam vanam in futurum in tota terra sua de Neellis et de Bahelou ad usum omnium animalium dicte grangie nostre de Marsuil et grangie nostre de Logio ; et nos similiter volumus quod animalia de Neellis habeant pasturam vanam in finagio de Marsuil ; ita tamen quod si animalia nostra duarum predictarum grangiarum alicui dampnum aliquod fecerint debent reddi sine emenda dum modo dampnum restituatur passo injuriam sive passis et quod cito denuntietur dampnum commissum custodibus dictarum grangiarum qui tunc pro tempore fuerint in eisdem de animalibus vero de Neellis erit similiter faciendum de animalibus vero villarum que usuariam habent vanam pasturam in finagio de Marsuil et animalia de Marsuil in finagio earundem villarum si capiantur a quocumque nulla levabitur emenda sed tantummodo dampnum restituere tenebuntur .
Item in omnibus nemoribus supradicti Johamnis non possumus habere nisi sexaginta porcos tantum et habebimus usuagium in boscho mortuo ad foagium omnimodum dicte grangie nostre de Marsuil et in omnibus nemoribus suis de Neellis , et in eisdem nemoribus commorantes in grangia nostra de Marsuil quotienscumque necesse fuerit poterunt accipere calciaturam cum assiliis et retortis pro quadrigis , charris et charrucis novis faciendis et veteribus reparandis ; et pro istis capiendis et habendis primitus nuntiabunt dicto Johamni vel mandato ejus qui Johamnes vel mandatum ejus assignabit eis ubi capient omnia supradicta , scilicet calciaturam , assilia et retortas , quod si non faceret nos caperemus in dictis nemoribus sine licentia et occasione omnia nobis necessaria superius nominata .
Et si predictus Johamnes de suis nemoribus venderet , tenetur et debet nobis dimittere et etiam assignare et offendere usuarium plenarium et omnimodum in ipsis eisdem nemoribus ad omnia capienda , facienda et exercenda supradicta et tunc abstinebimus nos a venditione supradicta quod si non faceret nos in illa venditione nostrum haberemus usuagium et acciperemus ad usum grangie nostre de Marsuil et animalium omnia necessaria superius expressa , non obstante venditione vel contradictione aliquorum , nos vero si quid juris habebamus in nemore dicti Johamnis de Bahalou totum omnino quittavimus et quittamus , hoc excepto quod omnia animalia nostra grangie de Marsuil et de Logio per platium et nemora de Bahalou ad dictum Johamnem pertinentia per vanam pasturam libere et quiete pasturabunt , nos vero supradictum nemus vel instrumenta de ipso nemore facta non dabimus vel vendemus quod si faceremus donum vel venditum perderemus et secundum legem Burgundie si Johamni placeret emendam solveremus .
Item voluit et concessit dictus Johamnes et etiam confirmavit quod nos recipiamus de cetero novem sextarios avene annui redditus ad mensuram Castellionis in costumis suis de Neellis pro elemosina patris sui et anteccessorum suorum qui predictam avenam pro remedio animarum suarum nobis dederant , legaverant et concesserant , quem locum et avenam ipse Johamnes deputavit et assignavit nobis singulis annis infra festum Omnium Sanctorum recipiendam et habendam ; nec in contentionibus supradictis per istam amicabilem compositionem sopitis omnibus et determinatis nos poterimus ulterius reclamare , nec dictus Johamnes vel ejus heredes penitus aliquid revocare et si alique littere in posterum invente fuerint per quas possemus plus petere in tota terra dicti Johamnis quam in istis presentibus litteris et in aliis super hoc confectis sigilla domini . .
ducis Burgundie sigillatis continetur volumus quod nullam habeant de cetero roboris firmitatem .
Ego , Guido , abbas Castellionis super Secanam , notum facio presentibus et futuris quod in mea presentia constitutus Guillermus , domicellus de Neelles , sine coactione , sine vi , sine metu , spontaneus recognovit se vendidisse et omnino quitavisse Andree , domicello de Neelles , nepoti suo , quicquid habebat et habere poterat seu debebat tam ex caduco domini Pontii , fratris sui , quam ex quacumque alia ratione in villa de Neelles et in villa de Colonmerio Sicco et apud Chapiagimaul et in finagiis earundem villarum , scilicet in terris , aquis , nemoribus , vineis , hominibus , dominio et justicia et omnimodis aliis bonis et rebus , tam mobilibus quam inmobilibus ; que omnia supradicta sunt de feodo dicti Andree , sicut idem Guillermus in mea presentia recognovit ; et propter hanc venditionem dicto Andree et heredibus ejus in perpetuum omnia remanebunt .
De pretio autem hujus venditionis idem Guillermus recognovit se recepisse et habuisse a dicto Andrea ducentas et sexaginta libras Divionensis monete et coram me se tenuit pro pagato , abrenuntians omnino exceptioni non numerate pecunie propter quod dictam venditionem promisit per juramentum suum et per obligationem heredum ejus et omnium bonorum suorum dicto Andree et heredibus ejus in perpetuum contra omnes pacifice garantizare .
Quod autem ut ratum et firmum permaneat , ad petitionem predicti Guillermi presentibus litteris meum apposui sigillum .
Anno Incarnationis ejusdem millesimo ducentesimo septuagesimo nono , mense novembri , ego Haymoninus d'Estéz , domicellus , notum facio omnibus presentes litteras inspecturis quod ego sponte , provide , non coactus nec in aliquo contraventus , vendo , concedo et quito in hereditatem perpetuam domino Johanni militi , domino de Neeles , omnia et singula que habeo seu habere intendo in villa de Charantois , in finagio et pertinentiis seu appendiciis dicte ville , tam in hominibus , tailliis , censivis , costumis , terris , pratis , vineis , quam in aliis quibuscumque , omniaque et singulorum que Guido de Monesteruel , domicellus , tenet et habet de feodo meo ; vendo et quito eidem domino Johanni feodum ipsum ; que predicta sunt de feodo dicti domini Johannis precio quadraginta librarum turonensium de quibus ab ipso domino Johanne me teneo penitus pro pagato in peccunia numerata , quare de predictis venditis me penitus devestio , ipsum dominum Johannem , pro se et suis heredibus , corporaliter investio , pro utilitate eorum , modis omnibus et omni tempore facienda ; qui teneor et promitto per juramentum meum super sancta Dei Euvangelia corporaliter prestitum et sub obligatione bonorum meorum omnium mobilium et immobilium , presencium et futurorum , predicta vendita predicto domino Johanni et ejus heredibus contra omnes personas tanquam res feodales secundum usus et consuetudines Burgundie pacifice garantire , et in nullo , per me vel per alium , contraire decetero verbo , facto vel consensu aut modo alio qualicumque , tacite vel expresse , renuncians in hoc facto per predictum meum juramentum exceptioni venditionis non legitime facte eceptioni deceptionis ultra dimidiam justi precii non numerate non recepte et non habite peccunie , fori privilegio omni consuetudini et statuto , omni auxilio juris canonici et civilis omnibus que aliis que contra hoc instrumentum vel factum possent obici seu dici , precipue juri quo cavetur generalem renunciatonem non valere , volens ad observationem omnium privilegium me compelli , quasi ex re adjudicata per curiam domini ducis Burgundie , cujus juridictioni quo ad hoc suppono me et meos heredes .
Actum in presencia Johannis de Salina , notarii dicte curie apud Sinemurum , domini Huonis de Seigneis , militis , domini Hiterii de Corcellis , militis , et Petri dicti Teste de Castellione , testium ad hoc vocatorum , anno et mense predictis .